Autor: Padilla, Arturo
Col·lecció i núm: Gabriel Ferrater 77
Codi d'article: GAB0077
Dipòsit legal: B.21131-2014
ISBN (ebook): 978-84-490-4500-4. PVP: 0 €. Format: epub
Ressenya: Somriures davant l’aparador ha estat l’obra guanyadora del V Premi de Narrativa Breu per a Joves Autors/ores «Caterina Albert» de 2014, convocat per la Universitat Autònoma de Barcelona i l’Ajuntament de Cerdanyola del Vallès.
Un rellotger contempla com centenars de persones passen cada dia davant de la seva botiga. Un dia, s’adona que una nena petita s’atura davant l’aparador, somriu i marxa. El que sembla una anècdota sense importància es repeteix l’endemà. La nena s’atura, observa l’aparador i somriu. Què la fa somriure? A l’aparador només hi ha un antic rellotge suís que passa molt desapercebut. Deu haver-hi alguna cosa més... El somriure innocent de la noia acaba obsessionant el rellotger i decideix sortir de la botiga per esbrinar el motiu dels somriures.
Autor/s: Arturo Padilla de Juan (Montornès del Vallès, 1989) és un dels escriptors més joves del panorama literari català. Als setze anys va guanyar el premi Jordi Sierra i Fabra de Literatura per a Joves amb la novel·la El poder de una decisión (SM, 2006). També ha publicat La tempesta (Estrella Polar, 2011), Supervivientes detrás de las cámaras (Bruño, 2012) i Presoners del mar (Barcanova, 2013). És llicenciat en Teoria de la Literatura per la Universitat Autònoma de Barcelona i actualment compagina la seva passió per la literatura amb la docència.